Den 20-årige kvinde fra Frederikshavn, som er sigtet for at have dræbt sit ni dage gamle spædbarn i fredag, er ved retten i Hjørring blevet varetægtsfængslet i fire uger i surrogat.

Det vil sige, at hun skal være på en psykiatrisk afdeling. Kvinden skal sandsynligvis mental undersøges. Den 20-årige kvinde erkendte sig skyldig i manddrab. Hun er sigtet efter straffelovens paragraf 237. Her er strafferammen fra fem år og indtil livstid. Den 20-årige kvinde er sigtet for fredag eftermiddag at have kvalt sin ni dage gamle søn ved at have holdt en pude over drengens ansigt. Dødsårsagen er endnu ikke fastlagt. Barnet og den 20-årige mor blev fundet af sin kæreste, der også er barnets far i parrets hjem i Frederikshavn. Faren alarmerede politi og ambulance fredag eftermiddag - i tide til at redde moren, men for sent for den lille dreng, som blev erklæret død ved ankomsten til Aalborg Sygehus.